**Lant-virágok III. forduló 3. feladat**

**Ötödik szín - Athén**

A szövegek, azok nagyjából passzoltak a könyvhöz. A fontosabb szereplők Ádám, Éva és Lucifer szövegrészletei megmaradtak. Amit próbáltak kihangsúlyozni a színdarabban, hogy a nép nem méltó a szabadságra, mert a demagógok képesek befolyásolni a véleményüket. Lényegében sikerült a szín témáját és a hangulatát ábrázolni. A szereplők jól tudtak alkalmazkodni a jellemükhöz. Például Lucifer jellemét jól tudta gúnyosnak és marónak megjátszani, Éva tisztességes feleség jelleme is sikeresen lett előadva. Nem volt nagyon tevékeny mozgás benne inkább a szöveg előadására törekedtek, illetve, hogy a szereplők hűek legyenek Madách karaktereihez. A ruhák azok illettek a színhez, díszleteket nem használtak, a kép szintén passzolt. Összességében egy jól eljátszott jellegzetes előadás volt.

**Kilencedik szín - Párizs**

Itt is vannak szövegkihagyások, de a nagy része az azonos Madách szövegével. A cselekmény nem rugaszkodik el, ugyanolyan, mint az eredeti műben. A téma középpontja a francia forradalom. A szerepek kellően el voltak játszva. Ádám és Éva ellentétes kettős karaktere illeszkedik a könyvhöz. A mozgás itt sem volt nagyon lényeges. A színpad közepe lett kihasználva. A jelmezek korhűek voltak, és használtak néhány díszletet hozzá (például levágott fejeket). A zene és a fény is megfelelő volt hozzá. A kép, amit választottak hozzá, az nagyon ötletes

**Harmadik szín - Paradicsom**

Ennél az előadásnál nem nagyon besszéltek, amit mondtak a szereplők az kizárólag Madách művéből lett idézve. Nagyon látványos és hatásos táncot adtak elő, amiből a történetet jól tudták ábrázolni. Ennél az előadásnál az egész színpadteret kihasználták. A jelmez az nem volt feltűnő, díszletet nem használtak. A zenével és tánccal együtt sikerült a néző figyelmét fenntartani.